ఏడేళ్ల బాలుడిని చిట్టడవిలో విడిచి వెళ్లిన తల్లిదండ్రులు.....
ఏడేళ్ల బాలుడిని చిట్టడవిలో విడిచి వెళ్లిన తల్లిదండ్రులు... అతిపెద్ద సెర్చ్ ఆపరేషన్ ప్రారంభించిన జపాన్
Tue, May 31, 2016, 09:42 AM
దారిన వెళుతున్న వారిపై రాళ్లను విసిరాడన్న కోపంతో ఏడేళ్ల బాలుడిని సొంత తల్లిదండ్రులే దట్టమైన అడవిలో వదిలివేయగా, తప్పిపోయిన పిల్లాడి కోసం జపాన్ ప్రభుత్వం రంగంలోకి దిగి అతిపెద్ద సెర్చ్ ఆపరేషన్ ప్రారంభించింది. తొలుత తమ పిల్లాడు యమాటో తనూకా తప్పిపోయాడని ఫిర్యాదు చేసిన తల్లిదండ్రులు, ఆపై నిజాన్ని చెప్పారు. జపాన్ పరిధిలోని హొకైడో ప్రాంతంలో ఈ ఘటన జరుగగా, బాలుడు తప్పిపోయిన ప్రాంతంలో క్రూరమైన ఎలుగుబంట్ల సంఖ్య అత్యధికమని అధికారులు తెలిపారు.
కుటుంబ సమేతంగా విహార యాత్రకు అడవిలోకి వచ్చిన వారు, యమాటో అల్లరి భరించలేక, తిరిగి వెళ్లే సమయంలో దారి మధ్యలో కారును ఆపి వాడిని దించేశారు. ఓ అరకిలోమీటరు దూరం ముందుకు వెళ్లి తిరిగి వెనక్కి వచ్చేసరికి యమాటో అక్కడ లేడు. దీంతో వారు కంగారుపడి అధికారులకు సమాచారం ఇచ్చారు.
మొత్తం 180 మందికి పైగా పోలీసు ఆఫీసర్లు, స్నిప్ఫర్ డాగ్స్ తో పాటు అశ్వకదళాన్ని రంగంలోకి దించిన జపాన్ ప్రభుత్వం యమాటో ఆచూకీ కోసం ప్రయత్నిస్తోంది. తాను చేసిన పని తన కుమారుడిని ఎన్ని ఇబ్బందులు పెడుతోందోనని యమాటో తండ్రి మీడియా ముందు బోరుమన్నాడు. తల్లిదండ్రుల తీరుపై జపాన్ వాసులు సోషల్ మీడియాలో మండిపడుతున్నారు. వీరిపై చర్యలు తీసుకోవాలని డిమాండ్ చేస్తున్నారు.
edella baaludini chittadavilo vidichi vellina tallidandrulu.....
edella baaludini chittadavilo vidichi vellina tallidandrulu... atipedda serch aperation praarambhinchina japan
Tue, May 31, 2016, 09:42 AM
daarina velutunna vaaripai raallanu visiraadanna kopamtho edella baaludini sonta tallidandrule dattamaina adavilo vadiliveyagaa, tappipoyina pilladi kosam japan prabhutvam rangamloki digi atipedda serch aperation praarambhinchindi. toluta tama pilladu yamato tanuka tappipoyaadani firyaadu chesina tallidandrulu, aapai nijaanni cheppaaru. japan paridhilooni hocido praantamlo ee ghatana jarugagaa, baludu tappipoyina praantamlo krooramaina elugubantla sankhya atyadhikamani adhikaarulu telipaaru.
kutumba sametamgaa vihara yaatraku adaviloki vachina vaaru, yamato allari bharinchaleka, tirigi velle samayamlo daari madhyalo kaarunu aapi vaadini dinchesaaru. oo arakilomeetaru dooram munduku velli tirigi venakki vachesariki yamato akkada ledu. deentho vaaru kangarupadi adhikaarulaku samacharam icharu.
mottam 180 mandiki paiga polisu aafisarlu, snippher dags thoo paatu ashwakadalaanni rangamloki dinchina japan prabhutvam yamato aachuki kosam prayatnistondi. taanu chesina pani tana kumarudini enni ibbandulu pedutondonani yamato tandri media mundu borumannadu. tallidandrula teerupai japan vaasulu soshal medialo mandipadutunnaaru. veeripai charyalu teesukovaalani demand chestunnaru.